Пейо Яворов
1900–1901

chitanka.info

Злокобен шепот, не спи враждата —

змия с отрова пои сърцата:

човек човека не ще познае…

И мрачний демон на войната

за кърви жаден над нас витае…

Светни, о разум! — Разсей тъмите

ти, слънце властно! Дори слепците

зловещо зинал да видят гроба…

И благост да смири душите,

горящи днеска в безумна злоба.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.